ಅಂಗಾರ ಎಸ್

ಕರ್ನಾಟಕ ರಾಜ್ಯೊದಾರೇ ಆಯಿನ ದಕ್ಷಿಣ ಕನ್ನಡ ಜಿಲ್ಲೆದ ಸುಳ್ಯ ತಾಲೂಕುದಾರಾಯಿನ ಅಂಗಾರೆರ್ ಭಾರತೀಯ ರಾಜಕಾರಣಿಯಾದುಲ್ಲೆರ್.  ಆರ್ 2021ನೆ ಪೊನ್ನಿ(ಜನವರಿ) ತಿಂಗೊಳುಡ್ದು ಬಿ.ಎಸ್. ಯಡಿಯೂರಪ್ಪೆರ್ ಮುಖ್ಯ ಮಂತ್ರಿಯಾದಿಪ್ಪುನಗ ಆರೆನ ಮಂತ್ರಿಮಂಡಲೊಡು ಕರ್ನಾಟಕ ರಾಜ್ಯೊದ ಮೀನುಗಾರಿಕೆ, ಬಂದರುಲು ಬುಕ್ಕೊ ಒಳನಾಡ್ ಸಾರಿಗೆ ಇಲಾಕೆದ ಸಚಿವರಾದಿತ್ತೆರ್.https://timesofindia.indiatimes.com/city/mangaluru/karnataka-cabinet-expansion-six-time-sullia-mla-s-angara-finally-gets-nod/articleshow/80247388.cms ಆರ್ ಕರ್ನಾಟಕ ವಿಧಾನ ಸಭೆಡ್ದ್ ೬ ಸರ್ತಿ 
ವಿಧಾನಸಭಾ ಸದಸ್ಯೆ ಆದ್ ಸುಳ್ಯೊಡ್ದು ಆಯ್ಕೆಯಾದ್ ಸದಸ್ಯರಾತೆರ್.  2021ನೇ ಆಗೋಸ್ಟ್ 04ನೆ ತಾರೀಕ್ದಾನಿ ರಡ್ಡನೇ ಸರ್ತಿ ಮಂತ್ರಿಯಾದ್ ಪ್ರಮಾಣ ವಚನ ದೆತೊಂಡೆರ್.https://www.kannadaprabha.com/politics/2021/aug/04/today-29-ministers-will-be-taking-oath-says-basavaraja-bommai-451451.html

 ಪುಟ್ಟ್‌ದ್ ಬುಲೆಯಿನೆ 
ಅಂಗಾರೆರ್ ಸುಳ್ಯ ತಾಲೂಕುದ ಅಮರಮುಡ್ನೂರು ಗ್ರಾಮೊದ ದಾಸನಕಜೆ ಇಲ್ಲಡೆಡ್ ಪುಟ್ಟಿಯೆರ್.  ಇತ್ತೆ ಅಮರಮೂಡ್ನೂರು ಗ್ರಾಮೊದ ಕುಂಟಿಕಾನಡ್ ನಿಲೆಯಾತೆರ್.  ಆರೆನ ಓದ್ ಬರವು ಚೊಕ್ಕಾಡಿ ಸಾಲೆಡ್ ಆಂಡ್.https://myneta.info/karnataka2013/candidate.php?candidate_id=593, Personal Profile of MLA

 ಕೌಟುಂಬೊದ ವಿವರೊ 
ಆರೆನ ಬುಡೆದಿ -ವೇದಾವತಿ, ಮಗೆ-ಗೌತಮ್(ಇಂಜಿನಿಯರಿಂಗ್ ಪದವಿಧರ), ಮಗಳ್-ಪೂಜಾಶ್ರೀ

 ಗೆಂದ್ ಬತ್ತಿನ ಕ್ಷೇತ್ರೊ 
ಸುಳ್ಯ ವಿಧಾನ ಸಭಾ(ಮೀಸಲು) ಕ್ಷೇತ್ರೊಡ್ದ್ ಅಂಗಾರ ಎಸ್ 1994ಡ್ದ್  ಆಜಿ ಸರ್ತಿ  ಬಿಜೆಪಿ ಪಕ್ಷೊಡ್ದ್ ಶಾಸಕೆರಾದ್ ಗೆಂದ್‍ದ್ ಬತ್ತೆರ್.

 ಶಾಸಕೆರಾದ್ ಗೆಂದ್‌ನ ವರ್ಸೊಲು 
1994, 1999, 2004, 2008, 2013, 2018 ಇಂಚ ಬೆರಿ ಬುಡಾಂತೆ ಗೆಲ್ತೆರ್.

 ಸಚಿವ ಸ್ತಾನೊ 
 ಬಿ.ಎಸ್. ಯಡಿಯೂರಪ್ಪ ಮಂತ್ರಿ ಮಂಡಲೊಡು ಬಂದರು ಬುಕ್ಕೊ ಮೀನುಗಾರಿಕಾ ಸಚಿವೆರ್, ಅಂಚನೇ ಚಿಕ್ಕಮಗಳೂರು ಜಿಲ್ಲೆದ ಉಸ್ತುವಾರಿ ಸಚಿವೆರಾದಿತ್ತೆರ್.
 ಬಸವರಾಜ ಬೊಮ್ಮಾಯಿ ಮಂತ್ರಿ ಮಂಡಲೊಡು ಸಚಿವರಾದ್ ಪ್ರಮಾಣ ವಚನ ದೆತೊಂಡೆರ್ ಬುಕ್ಕೊ ದಕ್ಷಿಣ ಕನ್ನಡ ಜಿಲ್ಲೆದ ಉಸ್ತುವಾರಿ ಸಚಿವೆರಾದುಲ್ಲೆರ್.https://vijaykarnataka.com/news/mangaluru/angara-may-become-dakshina-kannada-district-incharge-minister/articleshow/80345912.cms

 ರಾಜಕೀಯ ಪಕ್ಷ 
ಅಂಗಾರೆರ್ ಭಾರತೀಯ ಜನತಾ ಪಕ್ಷದಾರ್.

 ಪಿದಯಿದ ಕೊಂಡಿಲು 
 ಕರ್ನಾಟಕ ವಿಧಾನ ಸಭೆ

 ಉಲ್ಲೇಕೊಲು 

ವರ್ಗೊ:ರಾಜಕಾರಣಿಲು